RIDDERTURNERINGEN
Hæng på, nu bladrer vi 500 år tilbage i kalenderen.
og sender 123. omgang af Canterbury Turneringen!
Vejret er klart, jorden hård, det ser ud til, publikumsrekorderne bliver slået!
Nemlig!.
UDSOLGT
Brandvarme plumkager! Varme plumkager her!
Køb programmet her!
Vi ved ikke hvem der er hvem uden et program!
Vinderen af denne berømte turnering vil få guld, hæder og ære,
og i tilgift, den blege, sarte yndige, prinsesse Esmeralda,
kongerigets smukkeste blomst!
Hvilken modig ridder ville ikke satse sit liv for sådan en gevinst?
Og nu tager vi Dem med til udfordreren Sir Peberbøfs garderobe.
Masser af muskler, råstyrke og mod.
Blond, blå øjne, klar til at kæmpe mod mesteren,
om kongerigets fantastiske sværvægts-rustnings-titel.
Her har vi den lille mand, der siden den tidernes morgen,
har gjort sin ridder klar til dagen. Cedric, den loyale og ydmyg tjener,
der drømmer om selv en dag, at blive ridder,
og gå døden i møde for at få et smil fra den yndige prinsesse.
I dag er det Cedrics pligt at give sin herre det store eftersyn.
Ventiltjek, stempelskift, polering og det store olieskift.
Det store øjeblik nærmer sig hastigt. Publikum venter spændt og utålmodigt.
De sidste forberedelser før den store begivenhed.
De små vigtige detaljer, der kan vende nederlag til sejr.
Fart på, Cedric!
Se at få det væk, dit fjols! Ind under tæppet!
Der er ingen tid at spilde. De to gladiatorer er på banen,
i kampen om mesterskabet.
Mesteren er klar favorit, men udfordreren har uforlignelig selvtillid.
Det vil skabe tumult, hvis Sir Peberbøf går af med sejren.
Der er kun sekunder igen, før de to kombattanter står ansigt til ansigt.
Sidste punkt... Vent lidt! Der er noget helt galt her!
Sir Peberbøf er gået ud som et lys! Den arme ridder!
Det er en katastrofe! Turneringen må aflyses!
Men vi har jo Cedric! Hør her, Cedric!
Du har rustningen på! Skæbnen har tilsmilet dig!
Heldige asen! Det er din store chance!
Det er utroligt... Du kan blive helt! Vinde æren, guldet, hæderen og æren!
For ikke at nævne den yndige prinsesse Esmeralda!
Hvad siger du, Cedric? Det er dit livs chance!
Nu kommer ridderen over alle riddere, Sir Kålhøgen, ind på banen.
Gamle Jernbuks som han også kaldes. Aldrig slået i kamp!
Mange riddere har bidt i græsset,
for hovene af hans pålidelige ganger!.
Her kommer udfordreren!
Den loyale Cedric, der vikarierer for Sir Peberbøf.
Rede til at ofre sit liv for sin herre.
Eller er det for den yndige prinsesse Esmeralda?
Det ligner kærlighed ved første blik.
Den slags inspirerer udelukkende til sejr.
Tag det nu roligt, Cedric!
Riddere og heste er nu klar i startboksene!
Visirerne er nede, lanserne er på plads!
Nu sker det snart! Selvom mesteren er favorit,
så kan alt ske! Og det gør det utvivlsomt også!
Publikum venter på startsignalet. Det er et spørgsmål om sekunder.
Tilhængerne er på tæerne. Og starten er gået!
Mesteren tager føringen! Her kommer Cedric!
Begge to i et rasende tempo! Det bliver ikke noget kønt syn!
De nærmer sig hinanden. Cedric inde ved hegnet, og her kommer mesteren!
De nærmer sig kamplinjen!
Det er forbi!
Med Sir Kålhøgen som vinder og ubesejret mester!
Bravo, bravo!
Buh!
Et øjeblik. Hold på hat og briller. Hvad er det?
Ja, det er!Tro det eller lad være, lille Cedric er på banen igen!
Sikke en kampånd!
Mesteren gør klar til et nyt angreb!
Han tager sigte, støder og mesteren har ramt!
Et mesterstød der går ud over tredje base!
Nej, en lang bold, der går ud af banen i venstre side!
Men lille Cedric er tilbage igen!
Der skal mere end et ridderslag, til at slå ham omkuld!
Men mesteren er også på mærkerne! Det er noget af et sværd!
Denne gang hjælper ingen kære mor! Han lægger an til dødsstødet!
Stakkels Cedric! Det ligner begyndelsen til enden!
Ingen levende ridder har modstået mesterens kraftfulde angreb!
Det bliver måske knægtens sidste ridt? Men han er klar til at støde!
Og han rammer! Der er krummer i den dreng!
Mesteren går bagover! Lille Cedric har sandelig rystet ham!
Men mesteren giver igen med en højre, en venstre...
Han fægter vildt i luften! En, to, tre, uh!
Alle kneb gælder!
Der kom en lige højre, og Cedric taber hovedet et øjeblik!
Der fik mesteren én på skrinet!
Mesteren giver sig god tid! Hans selvtillid er dalet!
Denne udfordrer er ingen flødebolle!
Mesteren sætter ind med et gigantisk møllehjulsangreb! Højre, venstre...
Mesteren høvler løs på Cedric!
Hvad holder dog knægten oppe? Han kan ikke holde til det længere!
Hvor bliver det hvide håndklæde af? Det er jo umenneskeligt!
Det er ikke til at bære!
Rustningen er lige til skrothandleren, Cedric iberegnet!
Men vent! Mesteren virker udmattet?!
Er gassen ved at gå af ballonen?
Mesteren stønder tungt nu! Vi vender atter tilbage til Cedric!
Knægten tager det roligt!
Der sker noget udenfor! Lad os se efter!
Er gamle Jernbuks ved at bukke under?
Ja, han vakler i sadlen! Han går ned med flaget!
Ja, han er nede! Så er det afgjort, folkens!
Vinder og ny mester: Lille gode Cedric!
Sådan går det, folkens!
Undermåler den ene dag, mester den næste!
Sikke en dag for en ridder og sikke en ridder for en dag!
SLUT